מחוז מרציג-ואדרן

מחוז מרציג-ואדרן (בגרמנית: Merzig-Wadern) הוא מחוז במערב מדינת חבל הסאר שבגרמניה. בירת המחוז היא העיר מרציג.

גאוגרפיה
בשטח המחוז עוברים שני נהרות עיקריים: נהר הסאר שעל שמו נקרא החבל כולו, ונהר המוזל, אליו נשפך הסאר מחוץ לגבולות המחוז. המחוז גובל בצרפת ובלוקסמבורג.

היסטוריה
המחוז נוצר בשנת 1816 כאשר האזור הפך לרכוש פרוסיה, בעקבות החלטות קונגרס וינה. לאחר מלחמת העולם הראשונה וחוזה ורסאי, היה אזור הסאר תחת ממשל מיוחד של חבר הלאומים (טריטוריית אגן הסאר), שחילק את המחוז לשניים. האזור סביב ואדרן נותר תחת שליטה פרוסית, בעוד שאזור מרציג הפך לחלק מאזור הסאר. ב-1935, חבל הסאר צורף שוב לגרמניה; עם זאת, רק לאחר מלחמת העולם השנייה אוחדו שני חלקי המחוז מחדש בשנת 1946.

חלוקה מנהלית
במחוז 2 ערים: מרציג וואדרן ועוד 5 עיריות מקומיות הכוללות יישובים כפריים בלבד.

קישורים חיצוניים

קטגוריה:חבל הסאר: מחוזות